Сёння ў неабходнасці і карысці Інтэрнэта практычна ніхто не сумняецца: ён трымае ў курсе ўсіх падзей, дазваляе хутка знайсці неабходную інфармацыю, аднак у любой прагрэсіўнай з’яве назіраюцца і адмоўныя тэндэнцыі. СМІ, у тым ліку Інтэрнэт, нясуць і вялікую пагрозу: яны духоўна занявольваюць людзей, здольны навязваць неабходнае светаўспрыманне, закладваць пэўныя стэрэатыпы паводзінаў, праграмаваць жаданні. Інфармацыя, выкладзеная ў сетцы, нярэдка носіць разбуральны характар. У выніку інфармацыйных уздзеянняў грамадства ўсё часцей сутыкаецца з такою з’яваю сярод моладзі, як паслабленне здольнасці да самакантролю за сваімі паводзінамі. Калі раней рэальнай пагрозай былі порнасайты і камп’ютарныя гульні са шкодным зместам, то цяпер велізарную пагрозу члавецтву нясуць разнастайныя “групы смерці” – падлеткі-самазабойцы (тыпу “Сінія кіты”, “Рух за добраахвотнае выміранне чалавецтва” і г. д.). У такім выпадку мы маем справу не са звычайнымі суіцыдамі, а з тымі, якія рэкамендуюцца. Некаторыя суіцыдолагі (спасылаючыся на эфект Вертэра: масавая хваля самазайбойсваў, якія пераймаюцца) сцвярджаюць, што з’яўленне гэтай тэмы ў СМІ і з’яўляецца прычынай усплеску суіцыдаў.